
ΔΕΛΤΙΟ ΤΥΠΟΥ
Ο Σακχαρώδης Διαβήτης είναι ένα σύνδρομο μη φυσιολογικού μεταβολισμού υδατανθράκων, λίπους και πρωτεΐνης που οδηγεί σε οξείες και χρόνιες επιπλοκές εξαιτίας της απόλυτης ή σχετικής έλλειψης ινσουλίνης.
Σύμφωνα με το Παγκόσμιο Παρατηρητήριο Υγείας του  Παγκόσμιου Οργανισμού Υγείας, το 2012 προκάλεσε παγκοσμίως 1,5 εκατομμύρια θανάτους, 50% περισσότερους σε σχέση με το 2000. 
Μόνο στην Ευρώπη υπάρχουν 60 εκατομμύρια διαβητικοί και σχεδόν ένας στους δέκα άνω των 25 ετών πάσχει από κάποιας μορφής σακχαρώδους διαβήτη (άνδρες 10,3% - γυναίκες 9,6%).
Έχει γενικότερες επιδράσεις σε διάφορα συστήματα και όργανα του ανθρώπινου σώματος όπως είναι π.χ. η καρδιά, η όραση, τα άκρα, τα νεφρά, τα νεύρα αλλά και η στοματική κοιλότητα.
Πρόκειται ουσιαστικά για μια νόσο με σημαντικές στοματικές εκδηλώσεις που επηρεάζουν την οδοντιατρική φροντίδα.
Σήμερα η σχέση ανάμεσα στο σακχαρώδη διαβήτη και τις νόσους του περιοδοντίου είναι άριστα τεκμηριωμένη ενώ οι σακχαροδιαβητικοί ασθενείς συχνά υποφέρουν και από άλλες στοματικές παθήσεις όπως διάφορες μυκητιασικές και άλλες λοιμώξεις, ξηροστομία, καυσαλγία αλλά και μειωμένη ικανότητα επούλωσης τραυμάτων. 
Τα στατιστικά δεδομένα δείχνουν πως ο αριθμός των σακχαροδιαβητικών ασθενών παγκοσμίως αυξάνεται δραματικά ενώ η επίγνωση του κοινού σχετικά με τους  τρόπους πρόληψης των στοματικών νόσων στους διαβητικούς ασθενείς είναι μάλλον περιορισμένη
[image: image1][image: image2.png]£.0.0.



                                                
[image: image3.png]COUNCIL OF
EUROPEAN DENTISTS





[image: image3.png]